Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta kooskõlas komisjoni delegeeritud määruse (EL) 2019/33 artikli 17 lõigetega 2 ja 3

(2022/C 183/11)

Teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

KOONDDOKUMENTI MUUTVAST STANDARDMUUDATUSEST TEATAMINE

„Neszmély/Neszmélyi“

PDO-HU-A1335-AM02

Teate kuupäev: 9.2.2022

HEAKSKIIDETUD MUUDATUSE KIRJELDUS JA PÕHJUSED

Määratletud geograafilise piirkonna laiendamine – Bana ja Bokodi kommuuni lisamine viinamarjakasvatuspiirkonna kommuunide loendisse

a) Tootespetsifikaadi osa, mida muutmine hõlmab: — IV. Kindlaksmääratud piirkond — VIII. Lisatingimused, 4. Väiksemad geograafilised üksused, millele võib viidata

b) Koonddokumendi osa, mida muutmine hõlmab: — Osa 6. Määratletud geograafiline piirkond — Osa 9. Lisatingimused, tähiseid käsitlevad eeskirjad, omavalitsusüksuste nimed, millele võib viidata

c) Põhjendus: Need kaks omavalitsusüksust kuulusid kunagi ajaloolisse viinamarjakasvatuspiirkonda, kus on säilinud viinamarjakasvatustraditsioonid. Nende omavalitsusüksuste viinamarjakasvatajad soovivad jätkata oma tegevust ja kuuluda taas tootmispiirkonna alla. Tehtud uuringutest nähtub, et nende omavalitsusüksuste tootmispiirkondade mulla-, kliima- ja veinivalmistusolud ei erine KPN Neszmély tootmispiirkonna omadest. Nende viinapuude viinamarjadest toodetud veinitoodete omadused vastavad tootespetsifikaadis sätestatule.

KOONDDOKUMENT

1. Nimetus(ed)

Neszmély

Neszmélyi

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Vahuvein

4. Veini(de) kirjeldus

1. Valge vein

LÜHIKIRJELDUS

Veinide värv varieerub kahvaturohelisest õlgkollaseni. Tegemist on kuivade, poolmagusate või magusate valgete veinidega, mis on tuntava happesuse ja teiseste aroomidega ning mille maitsel enamasti puudub vaadis küpsemise varjund. Veinidele iseloomulikud tunnused on vürtsi-, lille või puuviljaaroom. Kui jätta kõrvale lahjendatud veinid, on viinamarjasordi omadusi võimalik igal juhul eksimatult ära tunda. Veini üldsuhkrusisaldus ei tohi ületada 263 grammi liitri kohta. Maksimaalne üldalkoholisisaldus ja maksimaalne vääveldioksiidi üldsisaldus on kindlaks määratud liidu õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 9 Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 18 Maksimaalne vääveldioksiidi üldsisaldus (milligrammides liitri kohta)

2. Roosa vein

LÜHIKIRJELDUS

Veinide värvus on kahvaturoosa – roosa – violetne või lõheroosa (sibulakoore toon) ning mulje on selgelt happeline ja puuviljaaroomine. Lõhnal ja maitsel puudub vaadis küpsemise varjund. Veinide üldsuhkrusisaldus ei tohi ületada 263 grammi liitri kohta. Maksimaalne üldalkoholisisaldus ja maksimaalne vääveldioksiidi üldsisaldus on kindlaks määratud liidu õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 9 Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 18 Maksimaalne vääveldioksiidi üldsisaldus (milligrammides liitri kohta)

3. Punane vein

LÜHIKIRJELDUS

Veinide värvus varieerub lihtsast tumedast violetsest rubiinpunase ja sügavama rubiinpunaseni, on punaste puuviljade (marjade) iseloomuga, mulje selgelt happeline. Tegemist on noorte punaste veinidega, millel on tamme ja tanniini maitsenüanss ning mis on valmistatud eelkõige lühikese aja jooksul tarvitamiseks. Veinide üldsuhkrusisaldus ei tohi ületada 263 grammi liitri kohta. Maksimaalne üldalkoholisisaldus ja maksimaalne vääveldioksiidi üldsisaldus on kindlaks määratud liidu õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 9 Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 18 Maksimaalne vääveldioksiidi üldsisaldus (milligrammides liitri kohta)

4. Vahuvein

LÜHIKIRJELDUS

Vahuveinid on kahvatu õlgkollase värvusega, selgelt ja tuntavalt happeliste maitsetega, erinevate lõhnadega, meenutades ennekõike valge viljalihaga puuvilju. Keskmise intensiivsusega mullid püsivad kaua. Maksimaalne üldalkoholisisaldus ja maksimaalne vääveldioksiidi üldsisaldus on kindlaks määratud liidu õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 9 Minimaalne üldhappesus 5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 13,33 Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

5.1. Veinivalmistuse eritavad

1. Keelatud veinivalmistustavad

Veinivalmistamise puhul kehtestatud piirangud

Magustamine on lubatud, v.a vahuveinide puhul, kasutades kontsentreeritud viinamarjavirret või puhastatud kontsentreeritud viinamarjavirret, mis on valmistatud Neszmély viinamarjakasvatuspiirkonnast korjatud viinamarjadest.

Kui kasutatakse nimetusi nagu „kuivatatud viinamarjadest valmistatud vein“ või „hiline korje“, ei ole lubatud alkoholisisalduse suurendamine ega magustamine.

Vahuveinid peavad olema valmistatud traditsiooniliste meetoditega, mille puhul küpsemine toimub pudelis.

Suhkrusisalduselt võivad vahuveinid olla eriti kuivad, kuivad, poolkuivad või poolmagusad.

2. Viinamarjakasvatuse eeskirjad (1)

Viljelustava

1. Viinapuude kujundamise eeskirjad: a. Viinamarjaistandustes, mis on rajatud enne 1. augustit 2010, võib kogu kasvatamise aja koristada viinamarju, mida kasutatakse kaitstud päritolunimetust Neszmély kandvate veinitoodete valmistamiseks, olenemata kasvatamismeetoditest ja viinapuude istutustihedusest, mis olid lubatud enne seda kuupäeva. b. Pärast 1. augustit 2010 rajatud viinamarjaistandustes: i. vihmavarjukujuline vorm ii. Moseri meetod iii. Sylvozi lõikamismeetod iv. nöörpuumeetod (madal, keskmine või kõrge cordon) v. Guyot’ lõikamismeetod vi. lühike lehtrikujuline vorm vii. pikk lehtrikujuline vorm

2. Viinapuude istutustiheduse eeskirjad: a. Enne 1. augustit 2010 rajatud viinamarjaistanduste viinamarju võib kogu kasvatamise aja kasutada kaitstud päritolunimetust Neszmély kandvate veinitoodete valmistamiseks olenemata kasvatamismeetoditest ja viinapuude istutustihedusest, mis olid lubatud enne seda kuupäeva. b. Pärast 1. augustit 2010 rajatud viinamarjaistandustes: vähemalt 3 333 viinapuud hektari kohta.

3. Viinamarjakasvatuse eeskirjad (2)

Viljelustava

3. Saagikusega seotud piirangud a. Kaitstud päritolunimetusega (KPN) Neszmély märgistatud veinide tootmiseks, millele on osutatud punktis II/1, ja punktis II/2 osutatud Neszmély vahuveinide tootmiseks tohib kasutada saaki, mis on pärit viinamarjaistandustest, mille suurim saagikus on 100 hl/ha toorveini. Viinamarjade müügi korral ei tohi koristatud saagi kogus olla suurem kui 14 t/ha. b. Samuti võib kaitstud päritolunimetusega (KPN) Neszmély märgistatud veine, mis on loetletud punktis II/1 ja mille märgistusele on kirjutatud päritolukoha nimi, valmistada viinamarjadest, mis on korjatud istandustest, mille suurim saagikus on 14 t/ha (kuni 100 hl/ha toorveini). c. Kõik Neszmély veinid, millele on osutatud punktis II/1 ja mille märgistusel on kirjas punktis 4.2 nimetatud piirkonna nimi, peavad olema valmistatud viinamarjadest, mis on korjatud istandustest suurima saagikusega 11,5 t/ha (80 hl/ha toorveini). d. Märgete „töppedt szőlőből készült bor“ (kuivatatud viinamarjadest vein) ja „késői szüretelésű bor“ (hilise korje vein) kandmiseks peab vein olema valmistatud selliselt, et veini valmistamisel on kasutatud on kuni 50 hl/ha toorveini, mis on saadud viinamarjadest, mille istanduste suurim saagikus on 7 t/ha.

4. Viinamarjade kvaliteet (looduslik suhkrusisaldus (g/l) ja võimalik alkoholisisaldus (mahuprotsent)): — veinide puhul: vähemalt 153 g/l – 9 mahuprotsenti, ülimalt 263 g/l – 15,5 mahuprotsenti; — vahuveinide puhul: vähemalt 153 g/l – 9 mahuprotsenti, ülimalt 190 g/l – 11 mahuprotsenti.

5.2. Suurim saagikus

1. Vein 100 hektoliitrit hektari kohta

2. Piirkonna tähisega 80 hektoliitrit hektari kohta

3. Vein 14 000 kg viinamarju hektari kohta

4. Piirkonna tähisega 11 500 kg viinamarju hektari kohta

5. Vahuvein 100 hektoliitrit hektari kohta

6. Vahuvein 14 000 kg viinamarju hektari kohta

6. Määratletud geograafiline piirkond

Määratletud piirkonna kirjeldus

Viinamarjaistanduste katastri kohaselt I ja II klassi liigitatud istandused, mis asuvad järgmistes omavalitsusüksustes: Ászár, Baj, Bajót, Bana, Bársonyos, Bokod, Császár, Csép, Dunaalmás, Dunaszentmiklós, Esztergom, Ete, Kerékteleki, Kesztölc, Kisbér, Kocs, Lábatlan, Mocsa, Mogyorósbánya, Nagyigmánd, Neszmély, Nyergesújfalu, Süttő, Szomód, Tata, Tát, Tokod, Vérteskethely, Vértesszőlős.

7. Veiniviinamarjasordid

cabernet franc – cabernet

cabernet franc – carbonet

cabernet franc – carmenet

cabernet franc – gros cabernet

cabernet franc – gros vidur

cabernet franc – kaberne fran

cabernet sauvignon

chardonnay – chardonnay blanc

chardonnay – kereklevelű

chardonnay – morillon blanc

chardonnay – ronci bilé

cserszegi fűszeres

ezerjó – kolmreifler

ezerjó – korponai

ezerjó – szadocsina

ezerjó – tausendachtgute

ezerjó – tausendgute

ezerjó – trummertraube

hárslevelű – feuilles de tilleul

hárslevelű – garszleveljü

hárslevelű – lindeblättrige

hárslevelű – lipovina

irsai olivér – irsai

irsai olivér – muskat olivér

irsai olivér – zolotis

irsai olivér – zolotisztüj rannüj

juhfark – fehérboros

juhfark – lämmerschwantz

juhfark – mohácsi

juhfark – tarpai

királyleányka – dánosi leányka

királyleányka – erdei sárga

királyleányka – feteasca regale

királyleányka – galbena de ardeal

királyleányka – königliche mädchentraube

királyleányka – königstochter

királyleányka – little princess

kékfrankos – blauer lemberger

kékfrankos – blauer limberger

kékfrankos – blaufränkisch

kékfrankos – limberger

kékfrankos – moravka

leányka – dievcenske hrozno

leányka – feteasca alba

leányka – leányszőlő

leányka – mädchentraube

merlot

olasz rizling – grasevina

olasz rizling – nemes rizling

olasz rizling – olaszrizling

olasz rizling – riesling italien

olasz rizling – risling vlassky

olasz rizling – taljanska grasevina

olasz rizling – welschrieslig

ottonel muskotály – miszket otonel

ottonel muskotály – muscat ottonel

ottonel muskotály – muskat ottonel

pinot blanc – fehér burgundi

pinot blanc – pinot beluj

pinot blanc – pinot bianco

pinot blanc – weissburgunder

pinot noir – blauer burgunder

pinot noir – kisburgundi kék

pinot noir – kék burgundi

pinot noir – kék rulandi

pinot noir – pignula

pinot noir – pino csernüj

pinot noir – pinot cernii

pinot noir – pinot nero

pinot noir – pinot tinto

pinot noir – rulandski modre

pinot noir – savagnin noir

pinot noir – spätburgunder

rajnai rizling – johannisberger

rajnai rizling – rheinriesling

rajnai rizling – rhine riesling

rajnai rizling – riesling

rajnai rizling – riesling blanc

rajnai rizling – weisser riesling

rizlingszilváni – müller thurgau

rizlingszilváni – müller thurgau bijeli

rizlingszilváni – müller thurgau blanc

rizlingszilváni – rivaner

rizlingszilváni – rizvanac

sauvignon – sauvignon bianco

sauvignon – sauvignon bijeli

sauvignon – sauvignon blanc

sauvignon – sovinjon

szürkebarát – auvergans gris

szürkebarát – grauburgunder

szürkebarát – graumönch

szürkebarát – pinot grigio

szürkebarát – pinot gris

szürkebarát – ruländer

sárga muskotály – moscato bianco

sárga muskotály – muscat blanc

sárga muskotály – muscat bélüj

sárga muskotály – muscat de frontignan

sárga muskotály – muscat de lunel

sárga muskotály – muscat lunel

sárga muskotály – muscat sylvaner

sárga muskotály – muscat zlty

sárga muskotály – muskat weisser

sárga muskotály – weiler

sárga muskotály – weisser

tramini – gewürtztraminer

tramini – roter traminer

tramini – savagnin rose

tramini – tramin cervené

tramini – traminer

tramini – traminer rosso

zenit

zweigelt – blauer zweigeltrebe

zweigelt – rotburger

zweigelt – zweigeltrebe

8. Seos(t)e kirjeldus

8.1. Vein ja vahuvein (1)

1. Määratletud piirkonna kirjeldus

a) Looduslikud tegurid

Viinamarjakasvatuspiirkonna kliima- ja ilmastikuolud on tasakaalus. Aastane päikesepaisteliste tundide arv jääb vahemikku 1 950–2 000 tundi ja aastane sademete hulk vahemikku 550–650 mm. Üldiselt koosneb piirkonna muld Ászári tasandiku ala ümbruses metsade pruunmullast, mille all on mergel. Neszmély kandi küngastel leidub lössi, lubjakivi, dolomiiti ja liivakivi. Löss on pinnas, mis on eriti sobiv suurepäraste veinide tootmiseks. Tänu looduslikele oludele on piirkonna viinamarjaistandused viinamarjaistanduste katastri kohaselt enamjaolt liigitatud I klassi alade hulka. Ala, kus leidub suurim hulk (366) selliseid istandusi, asub Dunaszentmiklós’es.

Märkimisväärne osa viinamarjaistandustest asub Gerecse laama lääneküljel. Piirkond piirneb põhjas Doonau jõega ja läänes Kisalföldi tasandikuga (Väike-Alföld). Kerge kallakuga kirdenõlvade mikrokliima on tingitud Doonau jõe lähedusest. Päikesekiired, mis eelkõige pärastlõunal paistavad jõevee pinnale, soodustavad viinamarjakasvatust.

Künklik maastik, mõõdukas kliima, mis on mõõdukalt niiske ja jahe, pisut päikesepaistelisem kui riigis keskmiselt ning leebem tänu Doonau mikrokliima mõjule, soodustab rikkaliku lõhna ja maitsega veinide valmistamist.

b) Inimtegurid

Kunagi oli Doonau Rooma impeeriumi piiriks. II sajandil pKr andis keiser Marcus Aurelius Probus piirkonda paigutatud sõduritele käsu istutada viinapuid lõunast Doonaule avanevatele Gerecse nõlvadele. Sellest ajast sai alguse piirkonna viinamarjakasvatuse ajalugu. Sellest annavad tunnistust selle ajastu säilmed ja hauakivi, mis leiti perekond Szalleri istandusest, mis asub Esztergomi linnale kuuluval Ispita künkal. Sellel on peekrit hoidev poiss, kelle kõrval seisavad Rooma sõdalane ja üks naine. Reljeefi kaunistab seda ümbritsev viinapuuvanik.

Kõnealusest ajast pärinevate dokumentide põhjal sai pärast Karpaatia madaliku vallutamist ja Ungari riigi loomist Esztergomi linnast mõneks ajaks riigi pealinn, sealjuures leidis Neszmély’d ja Dunaalmás’i ümbritsevas piirkonnas aset tõeline areng. Aastal 1422 oli Neszmély’l endiselt linna tiitel. Omavalitsusüksuste aladel olevad viinamarjaistandused, valgalad ja istutatud metsad on kohale meelitanud hulgaliselt külastajaid, sealhulgas paljud Ungari kuningad. Luksemburgi kuningas Sigismond oli esimene valitseja, kes kiitis piirkonna veinide väärtust, millele ta jäi truuks isegi oma pikkade sõjakäikude ajal.

Viinamarjakasvatuse teine areng toimus pärast riiki pikalt laastanud osmanite lahkumist. Maria Theresia valitsemisajal õitses piirkonnas veinikaubandus. Juba sel ajal peeti Neszmély veini tema omaduste ja täidluse poolest samaväärseks Somló omaga. Seda andis hästi veeteed pidi transportida ja see võimaldas tal jõuda peaaegu kõikjale Euroopas. Klosterneuburgi kloostrile kuulusid viinamarjaistandused ja keldrid, mis olid iseloomulikud Dunaalmásile. Sellest piirkonnast pärit veini maitses isegi paavst.

Ferenc Schams (1780–1839) oli esimene, kes kirjutas põhjaliku monograafia Ungari viinamarjakasvatuspiirkondade kohta. Tol ajal öeldi Neszmély veinide kohta, et täieliku küpsuse saavutamiseks tuleb lasta neil laagerduda neli kuni viis aastat. Mida vanemad veinid, seda enam olid nad puhta kulla värvusega. „Neszmély vein on vaieldamatult Komáromi maakonna parim vein ja kogu Ungari kõige elegantsem valge lauavein. Seda suurepärase kvaliteedi poolest kuulsat veini võib säilitada pikka aega ja see on nii Ungaris kui ka välismaal tuntud piirkonnale omase meeldiva maitse poolest,“ kirjutas Ferenc Schams aastal 1832. XIX sajandi teisel poolel olid Ászár’is perekond Esterházy’le kuuluvate mõisate viinamarjaistandused ja näidistootmiskeldrid aluseks Neszmély viinamarjakasvatuspiirkonna loomisele 1897. aastal.

1905. aastal lasi Ferenc Eszterházy asutada Tata Inglise pargi alla 1772. aastal kaevatud veinikeldritesse mõisa vahuveinivabriku.

Viinamarjakasvatuse areng peatus täielikult viinapuu-lehetäide epideemia tõttu. Alles jäi ainult kolmandik viinamarjaistandustest, niisiis oli tarvis alustada viinapuude kasvatamist liivasel pinnasel, mis tõi enesestmõistetavalt kaasa veinide kvaliteedi halvenemise. Ometi oli katastroofil ka häid külgi. Pärast piirkonnas levinud viinapuu-lehetäide epideemiat leidis seal kasvukoha Prantsusmaalt pärit viinamarjasort ’Riesling italien’. Vanad viinamarjasordid asendati uutega: ’Kadarka’ ja ’Rácfekete’ asemel hakkasid viinamarjakasvatajad istutama selliseid viinamarjasorte nagu ’Riesling italien’, mis oli end juba tõestanud, ’Mézes fehér’, ’Góhér’, ’Piros veltelini’ (’Velteliner rouge’), ’Zöldszilváni’ (’Sylvaner vert’ või ’Grüner Sylvaner’) ja ’Ezerjó’. Sinistest viinamarjadest istutati ka sorte ’Kékfrankos’ (’Blaufränkisch’) ja ’Oportó’ (’Portugais bleu’).

2. Veinide kirjeldus

Tänu siinkirjeldatud looduskeskkonnale, ajaloolistele tavadele ja viimase 15 aasta jooksul toimunud viinamarjasortide asendamisele on nüüdsest võimalik toota Neszmély piirkonnas eri stiilis veine. Piirkonnaga kliimamõjuritega seotud veinide tuntav happesus selgitab sortide erinevust. Tuginedes sellele happesusele, võimaldavad mulla omadustest tulenevad täidlus, maitse ja iseloom samuti veinidel pikemalt laagerduda. Moodne veinivalmistustehnoloogia võimaldab valmistada eespool nimetatud omadustega viinamarjadest esmaste ja teiseste puuviljaste maitsetega veine, millel on värske ja noore veini mulje.

Kaitstud päritolunimetusega (KPN) Neszmély veinid on üldiselt valged veinid, mis on viinamarjasordi tüübile iseloomulike omadustega, rikkaliku maitse ja lõhna ning kerge happesusega, loodud tarbimiseks lühikese aja jooksul, st üks kuni kaks aastat pärast turuleviimist.

Seda tüüpi veine valmistatakse peamiselt järgmistest viinamarjasortidest: ’Chardonnay’, ’Szürkebarát’ (’Pinot gris’), ’Irsai Olivér’, ’Cserszegi Fűszeres’, ’Sauvignon’ või ’Királyleányka’.

Traditsioonilised viinamarjasordid, nagu ’Olasz rizling’ (’Riesling italien’), ’Szürkebarát’ (’Pinot gris’), ’Ezerjó’ või ’Rizlingszilváni’ (’Riesling-Sylvaner’) võimaldavad toota samas stiilis häid veine. Siiski on need piirkonna lamedamatelt aladelt pärit veinid vähem rikkaliku aroomiga, kuid viinamarjasortidele iseloomulikuma rikkalikuma lõhnaga ning täidlasemad.

8.2. Vein ja vahuvein (2)

3. Tootmispiirkonna, inimtegurite ja toote vaheline seos

Neszmély kõiki veinitüüpe iseloomustab hea happesus. Piirkonna tasakaalus kliima, mis on samal ajal kergelt niiske, võimaldab tagada tugeva happesuse. Piirkonna viinamarjakasvatajad on eelkõige püüdnud leida Doonaule avatud nõlvu ja mäekülgi ning pinnast, mille muld võimaldaks saada rikkalikke ja samal ajal happeliste omaduste ning atraktiivse maitsega tooteid.

Neszmély viinamarjakasvatajad on alati osanud ära kasutada nende veinidele antud eeliseid, mille tulenevad rikkalikust happesusest ja muudest omadustest.

— Juba keskajal oli välja arenenud intensiivne kaubandus, kuna Neszmély veinid taluvad hästi transporti nii mööda veeteed (Doonaul) kui ka maanteed.

— Ajal, mil eelistati üldiselt veinide pikka laagerdumist, pandi tooted müüki pärast pikka laagerdumist vaatides, mis andis veinidele erilise maitse. Nii oli see eelkõige sortidega ’Neszmélyi Olasz rizling’ (Neszmély ’Riesling italien’) või ’Etei Ezerjó’ (suvine ’Ezerjó’).

— Sobiva pinnase ja soodsate oludega aladel valmistasid nad hilise korje kuivatatud viinamarjadest magusaid veine, nagu ’Ászári Szürkebarát’ (Ászári ’Pinot gris’).

— Iseloomulik happesus võimaldab valmistada veine, mis peegeldavad viinamarjasortide omadusi ja pakuvad intensiivseid aroome, jättes suhu värske maitse. Tänapäeval müüakse moodsa aja nõudluse järgi eelkõige just seda tüüpi Neszmély veine.

Fakt, et üks Neszmély viinamarjakasvataja pälvis 1997. aastal Inglismaal ja 1999. aastal Ungaris aasta viinamarjakasvataja tiitli, on staatuse sümbol, millest saavad osa Neszmély veinid. Ühtlasi anti 2004. ja 2009. aastal ühele Neszmély veinitehasele aasta veinikeldri tiitel.

9. Muud olulised tingimused (pakendamine, märgistus, muud nõuded)

Märgistamiseeskirjad (1)

Õigusraamistik:

KPNide ja KGTdega tegelevalt asutuselt, kui see on liikmesriigis ette nähtud

Lisatingimuse liik:

märgistamisega seotud lisasätted

Tingimuse kirjeldus:

a) Punktis II/1 loetletud ja märgistusele kirjutatud päritolukoha nimega eristatud Neszmély veinide viinamarjad peavad pärinema vähemalt 85 % ulatuses viinamarjaistanduste katastri kohaselt I ja II klassi liigitatud kõnealuste omavalitsusüksuste aladelt. 15 % viinamarju võivad pärineda Neszmély määratletud tootmispiirkonna teistelt maatükkidelt.

b) Kui märgistusel on piirkonna nimi, peavad töödeldavad viinamarjad olema 100 % pärit kõnealusest piirkonnast.

c) Mis puudutab märgistust, siis ei ole tarvis järgida muid eeskirju peale kehtivates õigusaktides sätestatud nõuete ja eespool nimetatud punktis h kehtestatud tingimuste.

d) Lubatud on järgmised traditsioonilised väljendid, piiratud kasutusega väljendid ja väljendid, mis viitavad töötlemise protsessidele:

Valge vein: „késői szüretelésű bor“ (hilise korje vein), „múzeális bor“ (ajalooline vein), „virgin vintage“ või „első szüretelésű bor“ (esimese korje vein), „hordóban erjesztett bor“ (tammevaatides laagerdunud vein), „hordóban érlelt bor“ (tammevaatides küpsenud vein), „barrique bor“ (vaadis laagerdunud vein), „prémium bor“ (kvaliteetvein), „Cuvée“ või „Küvé“ (kuvee).

Roosa vein: – „Cuvée“ või „Küvé“ (kuvee).

Punane vein: „múzeális bor“ (ajalooline vein), „virgin vintage“ või „első szüretelésű bor“ (esimese korje vein), „hordóban erjesztett bor“ (tammevaatides laagerdunud vein), „hordóban érlelt bor“ (tammevaatides küpsenud vein), „barrique bor“ (vaadis laagerdunud vein), „prémium bor“ (kvaliteetvein), „Cuvée“ või „Küvé“ (kuvee).

Märgistamiseeskirjad (2)

Õigusraamistik:

KPNide ja KGTdega tegelevalt asutuselt, kui see on liikmesriigis ette nähtud

Lisatingimuse liik:

märgistamisega seotud lisasätted

Tingimuse kirjeldus

Omavalitsusüksuste nimed, mida võib märkida:

Komárom-Esztergomi departemangu territooriumil asuvad omavalitsusüksused:

Ászár, Baj, Bajót, Bana, Bársonyos, Bokod, Császár, Csép, Dunaalmás, Dunaszentmiklós, Esztergom, Ete, Kerékteleki, Kesztölc, Kisbér, Kocs, Lábatlan, Mocsa, Mogyorósbánya, Nagyigmánd, Neszmély, Nyergesújfalu, Süttő, Szomód, Tata, Tát, Tokod, Vérteskethely, Vértesszőlős

Omavalitsusüksuste nimed võivad olla esitatud üksnes nende veinide märgistusel, mis on valmistatud asjaomaste omavalitsusüksuste halduspiirides.

Piirkondade nimed, mida võib märkida:

Dunaszentmiklós: Bokrosi-dűlő

Neszmély: Előharaszt, Gőte-oldal, Határszél, Korma föle, Madari-hát, Meleges-hegy, Pap-hegy, Páskom, Pörösök, Sós-hegy, Ürge-hegy, Várhegy

Szomód: Borsos-diós, Kalács-hegy

Tata: Grébics-hegy, Látó-hegy, Látó-hegy föle

Link tootespetsifikaadile

https://boraszat.kormany.hu/neszmely

(1) ELT L 9, 11.1.2019, lk 2.